Visit Site
Recommended byColombia
అశ్విన్, భువనేశ్వర్ కుమార్, జస్‌ప్రీత్ బుమ్రా, ఇషాంత్ శర్మ, అజింక్య రహానే, ఛటేశ్వర పుజారా, మురళీ విజయ్, శిఖర్ ధావన్‌లు అప్ఘాన్‌తో జరగబోయే టెస్టు ఆడటం లేదని సమాచారం.
ఇంగ్లాండ్‌లో ఈసారి ఎలాగైనా టెస్టు సిరీస్ నెగ్గాలని బీసీసీఐ గట్టి పట్టుదలతో ఉంది. అందుకే అక్కడి వాతావరణానికి అలవాటు పడేందుకు వీరంతా ముందుగానే బయల్దేరి వెళ్తారని తెలుస్తోంది. ఐపీఎల్ ముగియగానే కోహ్లి, అశ్విన్ కౌంటీలు ఆడేందుకు ఇంగ్లాండ్ వెళ్తారు. ఇప్పటికే ఇషాంత్, పుజారా కౌంటీల్లో ఆడుతున్నారు.
దక్షిణాఫ్రికా పర్యటనలో భారత బ్యాట్స్‌మెన్ అక్కడి పరిస్థితులకు అలవాటు పడేందుకు తగిన సమయం లభించలేదు. దీంతో టెస్ట్ సిరీస్ ఓడింది. ఈ అనుభవాన్ని దృష్టిలో ఉంచుకునే బ్యాట్స్‌మెన్ ప్రాక్టీస్ కోసం బీసీసీఐ ముందుగా వారిని ఇంగ్లాండ్ పంపిస్తోంది.
అప్ఘాన్ టెస్ట్, ఇంగ్లాండ్ టూర్, ఐర్లాండ్‌తో రెండు వన్డేల సిరీస్ కోసం భారత సెలక్టర్లు మంగళవారం మూడు జట్లను ఎంపిక చేయనున్నారు. జూన్ 21 నుంచి ఇండియా-ఎ కూడా బ్రిటన్లో పర్యటించనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.